Document ID: /roh_data/filtered/fineweb-2-filterrobots_roh.jsonl.gz/72963

Museum
Il museum local da Laax muossa egl anteriur edifeci dalla cascharia dil 19avel tschentaner co ina famiglia da purs viveva avon 150 onns a Laax. La cuschina, la stiva e la combra ein endrizzadas cun mobiglias ed objects historics. Las localitads vegnan embellidas cun differentas latiarnas e plumpas. La pli veglia part dil museum ei la stalla che datescha digl onn 1696. Ella ei vegnida baghegiada si da niev il 1984 sper il museum.
Il museum local tematisescha era il svilup da Laax duront il 20avel tschentaner dil vitg puril al liug turistic. Quei process vegn illustraus cun exponats dils secturs da turissem e sport e d'ina seria audiovisuala. Il museum muossa exclusivamein beins culturals che derivan da Laax ni ch'ein vegni a Laax entras maridaglias.
Dapli informaziuns enfleis vus sut: Arcun da Tradiziun Laax